Norske journalisters statistikk- og metodekunnskaper er til tider så dårlige at de ikke klarer å utføre sin rolle som samfunnskritikere. Det er farlig i en stadig mer kvantitativt kartlagt verden.

Journalister flest har ofte en lettbent omgang med statistikk. Ikke fordi de ønsker å feiltolke verden for mediekonsumenten, men ofte fordi de ikke kan bedre. Allerede i 1954 var det noen som anerkjente problemet, og skrev boken How to Lie with Statistics. Boken inneholdt en del gullkorn av typen “korrelasjon innebærer ikke kausalitet” og hvordan leke med skalaen for å få et utslag til å virke mindre eller større enn det er.

60 år senere skulle man tro at verden var gått noe fremover i takt med at befolkningen blir stadig mer utdannet og kompetent. Den gang ei. Det grelleste eksempelet på en stund ble sendt i NRK Dagsnytt forrige torsdag: